Read in English . L-MEP Alfred Sant wera tħassib fuq il-fatt li minn nhar it-Tnejn li ġej, xi dipartimenti tal-Gvern se jkollhom l-istaff kollu jaħdem mill-uffiċċju minkejja twissijiet fuq il-pandemija. Fuq Twitter, il-Membru Parlamentari Ewropew qal li jekk dan huwa minnu, ma jagħmilx sens meta wieħed iqis it-twissijiet tal-esperti li l-pandemija għadha ma spiċċatx, u anke peress li hawn il-varjant tal-coronavirus jinxtered fost il-komunità. 1. Incomprehensible if true. Apparently (some) government departments will as of Monday be returning to a fulltime round the clock presence of staff at workplaces. Yet experts have been warning that the pandemic is far from over & that a more infectious strain doing the rounds. — Alfred Sant (@SantAlfred) January 2, 2021 Huwa staqsa x'sens jagħmel li l-impjegati jinġabru kollha fl-istess spazju. 2. #Continued Allegazzjonijiet ta' ħaddiema vulnerabbli sfurzati jaħdmu mill-uffiċċju Il-Membru Parlamentari David Thake wieġeb it-tweet ta' Dr Sant u qallu li jaf b'nies li kellhom it-talba tagħhom biex jaħdmu mid-dar rifjutata, minkejja li huma nies vulnerabbli. F'Diċembru, Newsbook.com.mt kien infurmat li impjegati li jaħdmu fi ħdan il-Ministeru tal-Agrikoltura huma sfurzati jaħdmu mill-uffiċċju ta' kuljum, għax il-kap tad-dipartiment tagħhom ma jħallihomx jaħdmu mid-dar jew huwa kontra dan il-metodu. Huma kienu stqarrew li l-irwol tagħhom fuq ix-xogħol ma jirrikjedix li jiltaqgħu man-nies, u għalhekk, ma setgħux jifhmu għaliex ma kinux qed jitħallew jaħdmu mid-dar. Żiedu jgħidu li jaħdmu f'uffiċċju żgħir li ma jippermettilhomx li jżommu d-distanza soċjali meħtieġa bejniethom. Newsbook.com.mt kien ikkuntattja lis-Segretarju Permanenti Ewlieni Mario Cutajar fuq dan il-każ, u hu saħaq li l-pożizzjoni tiegħu hi ċara: li talbiet għal xogħol mid-dar f'dawn iċ-ċirkostanzi "għandhom jiġu milqugħa, kemm jekk ġejjin minn persuni dikjarati vulnerabbli u kemm jekk mod ieħor, sakemm is-servizz provdut jibqa' jingħata." Huwa ssokta jgħid li hu infurmat li ma ġewx miżmuma talbiet fil-Ministeru tal-Agrikoltura. F'Awwissu Ħallu l-ħaddiema tal-Gvern jaħdmu mid-dar; iż-żieda fil-każi qed toħloq ansjetà – UĦM .td_uid_3_5ff1ca8e94f95_rand.td-a-rec-img{text-align:left}.td_uid_3_5ff1ca8e94f95_rand.td-a-rec-img img{margin:0 auto 0 0}